Naudoto autobuso pirkimo,
 vykdant viešąjį pirkimą
atviro konkurso būdu pirkimo sąlygų
4 priedas


PIRKIMO – PARDAVIMO SUTARTIES PROJEKTAS
-----------------------
NAUDOTO AUTOBUSO PIRKIMO SUTARTIS  Nr. _________
2025 m. ______________  __ d.
Ukmergė

Uždaroji akcinė bendrovė „Ukmergės autobusų parkas“, pagal Lietuvos Respublikos įstatymus įsteigta ir veikianti įmonė, juridinio asmens kodas 182770817, kurios registruota buveinė yra Deltuvos g. 33, LT-20126 Ukmergė, Lietuva, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama direktoriaus Rimvydo Olšausko, veikiančio pagal bendrovės įstatus (toliau – Pirkėjas), ir
 (Tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi ................., atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Tiekėjas),
(jei tai ūkio subjektų grupė –atitinkami duomenys apie kiekvieną partnerį)
toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, vadovaudamiesi naudoto autobuso pirkimo, atviro konkurso būdu (pagrindinis BVPŽ kodas  34115300-9 „Naudotos transporto priemonės“, 2025-__-__ paskelbto CVP IS pirkimo Nr. ______, skelbimo kodas 2025-______ (toliau – pirkimas) paskelbtomis pirkimo sąlygomis, Tiekėjo pasiūlymu ir pirkimo rezultatais, kurio laimėtoju pripažintas Tiekėjas, sudarė šią prekių viešojo pirkimo – pardavimo sutartį, toliau vadinamą „Sutartimi“, ir susitarė dėl išvardytų sąlygų.
1. Sutarties dalykas
1.1. Sutarties dalykas yra M3 kategorijos, III klasės naudoto autobuso (toliau – Transporto priemonė, autobusas, prekės) pirkimas, kurių techninė specifikacija pateikiama Sutarties 1 priede. Perkamo autobuso pavadinimas – (nurodomas perkamų Transporto priemonės gamintojas, modelis, pavadinimas).
2. Tiekėjo teisės ir pareigos
2.1. Tiekėjas įsipareigoja:
2.1.1. nuosekliai vykdyti Sutartį, Sutartyje nustatytu terminu ir sąlygomis pristatyti Transporto priemonę į Sutartyje nurodytą vietą ir Sutartyje nustatyta tvarka perduoti Pirkėjui, atlikti kitus įsipareigojimus, numatytus Sutartyje ir techninėje specifikacijoje. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
2.1.2. pristatyti Transporto priemonę, atitinkančią techninėje specifikacijoje nurodytą Transporto priemonės būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;
2.1.3. prisiimti Transporto priemonės praradimo ar sugedimo riziką iki Transporto priemonės priėmimo - perdavimo akto pasirašymo momento;
2.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
2.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus;
2.1.6. kartu su Transporto priemonėmis pateikti Pirkėjui visą būtiną techninėje specifikacijoje nurodytą dokumentaciją, įskaitant Transporto priemonės naudojimo ir priežiūros instrukcijas, bei konsultuoti Pirkėją kitais Transporto priemonės klausimais;
2.1.7. nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
2.1.8. atlyginti nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekių pavadinimų ar Prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės;
2.1.9. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2.2. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.
3. Pirkėjo teisės ir pareigos
3.1. Pirkėjas įsipareigoja:
3.1.1.sutartyje numatyta tvarka priimti Šalių sutartu laiku Tiekėjo pristatytą ir perduodamą Transporto priemonę, jeigu ji atitinka šios Sutarties ir transporto priemonei taikomus kitus kokybės reikalavimus;
3.1.2. priėmimo metu Sutartyje numatyta tvarka patikrinti perduodamą Transporto priemonę bei po patikrinimo, nustačius, kad Transporto priemonė atitinka jai keliamus reikalavimus, pasirašyti Transporto priemonės perdavimo-priėmimo dokumentus;
3.1.3. sumokėti Sutarties kainą Sutartyje nustatyta tvarka ir terminais;
3.1.4. suteikti Tiekėjui informaciją ir (ar) dokumentus, būtinus Sutarčiai vykdyti;
3.1.5. tinkamai vykdyti kitus Sutartyje numatytus įsipareigojimus.
3.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.
4. Sutarties kaina ir mokėjimo sąlygos
4.1. Transporto priemonės kaina:
	Transporto priemonė 
(gamintojas, modelis pavadinimas)
	Transporto priemonių kiekis (vnt.)
	Transporto priemonės kaina 
EUR, be PVM

	
	1
	

	Transporto priemonės kaina EUR be PVM
	__________________ (nurodyti sumą skaičiais ir žodžiais)

	PVM (____ proc.)
	__________________ (nurodyti sumą skaičiais ir žodžiais)

	Transporto priemonės kaina EUR su PVM
	__________________ (nurodyti sumą skaičiais ir žodžiais)


4.2. Į Transporto priemonės kainą su PVM, jei Tiekėjui PVM taikomas, įskaičiuota visi Transporto priemonės, jų pristatymo ir perdavimo Pirkėjui kaštai, Transporto priemonės muito ir jų draudimo kaštai, su Tiekėjo garantijų Transporto priemonei teikimu susijusios ir galimos Tiekėjo Transporto priemonės jų garantiniu laikotarpiu remonto išlaidos, bei visi kiti galimi nurodyti ir nenurodyti su Transporto priemonės pristatymu ir perdavimu Pirkėjui susiję Tiekėjo kaštai, ir visa galima Tiekėjo rizika, susijusi su rinkos kainų svyravimais, ir visos kitos Tiekėjo išlaidos, apimančios viską, ko reikia visiškam ir tinkamam Sutarties vykdymui, taip pat visi ir bet kokie mokesčiai, kuriuos Tiekėjas, pristatydamas ir parduodamas Transporto priemones, privalo mokėti, įskaitant 21 proc. PVM, jei Tiekėjui PVM taikomas.
4.3. Visą Transporto priemonės kainą Pirkėjas Tiekėjui sumoka per 30 (trisdešimt) kalendorinių dienų nuo Transporto priemonės priėmimo-perdavimo akto pasirašymo dienos, šios dienos neskaičiuojant, pagal Tiekėjo pateiktas sąskaitas tokia tvarka:
4.3.1. Pirmas mokėjimas. 30% (trisdešimt procentų) Sutarties vertės moka Perkantysis subjektas mokėjimo pavedimu per 30 (trisdešimt) kalendorinių dienų nuo Transporto priemonės priėmimo-perdavimo akto pasirašymo dienos, šios dienos neskaičiuojant.
4.3.2.  Antras mokėjimas. 70% (septyniasdešimt procentų) Sutarties vertės mokėjimo pavedimu sumoka bankas ar lizingo bendrovė, su kuria bus pasirašyta finansavimo sutartis.  
4.4. Vykdant sutartį Tiekėjas pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus turi teikti tik naudojantis SABIS.
4.5. Nepaisant to, kas nurodyta mokėjimo pavedimuose, Pirkėjui atlikus mokėjimus Tiekėjui pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams arba baudoms apmokėti, jeigu jie buvo priskaičiuoti pagal Sutartį, trečiąja eile – palūkanoms.
4.6. Jei Transporto priemonės pristatymo ir perdavimo terminu bei Transporto priemonei suteiktų garantijų laikotarpiu Lietuvos Respublikos (toliau – LR) teisės aktų nustatyta tvarka pasikeistų PVM dydis Transporto priemonėms, Šalys per įmanomai trumpiausią laiką nuo šių LR teisės aktų įsigaliojimo dienos sutars, kad nuo naujųjų PVM dydžių įsigaliojimo dienos Tiekėjo pristatomai ir Pirkėjui perduodamai Transporto priemonei bus taikomi atitinkami naujieji PVM dydžiai.
4.7. Šalių perskaičiavimai ir sutarimai, nurodyti Sutarties 4.6 punkte, bus įforminami Šalių rašytiniu susitarimu, kuris įsigalios jo pasirašymo dieną ir taps neatsiejama Sutarties dalimi. 
4.8. Visos Sutartyje nurodytos kainos ir visi įkainiai dėl bendro kainų lygio ar kitų mokesčių kitimo perskaičiuojami nebus. Visą riziką dėl šių kainų ir įkainių padidėjimo prisiima Tiekėjas.
5. Sutarties sąlygų įvykdymo užtikrinimai
5.1. Pirkėjas reikalauja, kad Sutarties įvykdymas iki Transporto priemonės priėmimo - perdavimo akto pasirašymo būtų užtikrinamas 5000 eurų užstatu, pervedant 5000 eurų sumą per 10 (dešimt) darbo dienų nuo Sutarties pasirašymo dienos į Pirkėjo sąskaitą LT65 7182 4000 1346 7251 AB Šiaulių bankas, arba banko ar kredito įstaigos garantija, arba draudimo bendrovės laidavimas 5000 eurų sumai, kuri turi galioti netrumpiau nei 60 (šešiasdešimt) kalendorinių dienų nuo Sutartyje nurodyto Transporto priemonės pristatymo termino pabaigos.
5.2. Pasibaigus Transporto priemonės garantinio laikotarpio terminui, Pirkėjas įsipareigoja grąžinti užtikrinimą – užstatą tiekėjui per 5 (penkias) darbo dienas nuo Tiekėjo raštiško prašymo pateikimo dienos.
5.3. Sutarties sąlygų įvykdymas taip pat užtikrinamas netesybomis (delspinigiais, baudomis), numatytomis Sutartyje.
5.4. Jei Pirkėjas pasinaudoja užstatu, Tiekėjas privalo per 10 (dešimt) darbo dienų nuo pranešimo apie pasinaudojimą užstatu išsiuntimo dienos pervesti į Pirkėjo sąskaitą LT65 7182 4000 1346 7251 AB Šiaulių bankas atitinkamai Sutarties 5.1. p. nurodytą sumų užstatą. Vėlesni Sutarties ar kitų su ja susijusių dokumentų pakeitimai ar papildymai neturės įtakos Tiekėjo įsipareigojimų pagal Sutarties sąlygų įvykdymo užstatu vykdytinumui ar apimčiai ir neatleis Tiekėjo nuo pilnutinio įsipareigojimų pagal Sutarties sąlygų įvykdymo užstatu vykdymo.
5.5. Tiekėjui ir garantui keliami šie sutarties sąlygų įvykdymo garantijų pateikimo, jų turinio ir formų reikalavimai:
5.5.1. Tiekėjas per 10 (dešimt) darbo dienų nuo Sutarties pasirašymo dienos privalo Pirkėjui pateikti deramai įformintą, atitinkančią Lietuvos Respublikos teisės aktų reikalavimus, banko arba laidavimo draudimo besąlygišką ir neatšaukiamą sutarties sąlygų įvykdymo iki Transporto priemonės perdavimo - priėmimo akto pasirašymo garantiją Pirkėjui priimtina forma bei visus ją lydinčius dokumentus (originalus) tokiomis sąlygomis:
5.5.1.1. garantas – bankas;
5.5.1.2. garantijos arba laidavimo draudimo suma – 5000 Eur.
5.5.1.3. pateikiant draudimo bendrovės laidavimo raštą, kartu turi būti pateikiama laidavimo draudimo liudijimo (poliso) skaitmeninė kopija ir dokumento, patvirtinančio įvykdytą apmokėjimą, skaitmeninė kopija.
5.5.1.4. garantijos dalykas – Pirkėjas Transporto priemones vėluoja perduoti Pirkėjui ilgiau nei 90 (devyniasdešimt) kalendorinių dienų, kaip nurodyta Sutarties 6 skyriuje.
5.5.2. Jei Pirkėjas pasinaudoja Sutarties sąlygų įvykdymo iki Transporto priemonės perdavimo - priėmimo akto pasirašymo garantija Tiekėjas privalo per 10 (dešimt) darbo dienų nuo pranešimo apie pasinaudojimą garantija išsiuntimo dienos pateikti Pirkėjui naują Sutarties 5.5.1. punkte nurodytos sumos Sutarties sąlygų įvykdymo atitinkamą garantiją. Vėlesni Sutarties ar kitų su ja susijusių dokumentų pakeitimai ar papildymai neturės įtakos garanto įsipareigojimų pagal sutarties sąlygų įvykdymo garantijas vykdytinumui ar apimčiai ir neatleis garanto nuo pilnutinio įsipareigojimų pagal sutarties sąlygų įvykdymo garantijas vykdymo.
5.5.3. Garantijų galiojimo terminai, t. y. garantijos turi galioti:
5.5.3.1. Sutarties 5.5.1. punkto atveju – netrumpiau nei 60 (šešiasdešimt) kalendorinių dienų nuo Sutarties 6 skyriuje nurodyto Transporto priemonės pristatymo termino paskutinės dienos;
5.6. Garantijų sumų išmokėjimo sąlygos ir tvarka: per 5 (penkias) darbo dienas nuo pirmo raštiško Pirkėjo pranešimo garantui apie Tiekėjo Sutartyje nustatytų prievolių pažeidimą, dalinį ar visišką jų nevykdymą, arba netinkamą vykdymą. Garantas neturi teisės reikalauti, kad Pirkėjas pagrįstų savo reikalavimą. Pirkėjas pranešime garantui nurodys, kad garantijos suma jam priklauso dėl to, kad Tiekėjas dalinai ar visiškai neįvykdė Sutarties sąlygų ar kitaip pažeidė Sutartį.
5.7. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Tiekėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Tiekėjui ne ilgiau nei per 3 (tris) darbo dienas nuo prašymo gavimo dienos.
5.8. Jei Sutarties vykdymo metu užtikrinimą išdavęs juridinis asmuo (garantas) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Sutartį arba taikyti kitas Sutartyje numatytas sankcijas.
6. Transporto priemonės pristatymas, perdavimas ir priėmimas
6.1. Tiekėjas Transporto priemonę savo jėgomis ir lėšomis turi pristatyti ir perduoti Pirkėjui neilgiau nei per ____(_______) kalendorinių dienų nuo Sutarties įsigaliojimo dienos, šios dienos neskaičiuojant. Transporto priemonės pristatymo termino pratęsimas nenumatytas.
6.2. Transporto priemonės pristatymo ir perdavimo terminas pradedamas skaičiuoti nuo Sutarties įsigaliojimo dienos, šios dienos neskaičiuojant. Transporto priemonės pristatymo ir perdavimo terminas apima įskaitant, bet neapsiribojant, Transporto priemonės pristatymą į Transporto priemonės pristatymo vietą, jos išbandymą, paleidimą, Transporto priemonės apžiūrą ir jos atitikties techninės specifikacijos reikalavimams įvertinimą, Transporto priemonės perdavimą Pirkėjui ir Transporto priemonės perdavimo - priėmimo aktų pasirašymą, duomenų ir informacijos, įrankių ir įrangos perdavimą, ir kitus su Transporto priemonės pristatymu susijusius Tiekėjo veiksmus, kurių Pirkėjas gali pagrįstai iš Tiekėjo  pareikalauti.
6.3. Tiekėjas, paruošęs Transporto priemonę (-es) pristatymui, pateikia Pirkėjui raštišką pranešimą apie tai ir sudaro sąlygas Pirkėjui apžiūrėti Transporto priemonę (-es) prieš jos (jų) pristatymą Tiekėjo adresu ______________. Pranešimas siunčiamas Pirkėjui šioje Sutartyje nurodytu el.laišku (info@ukmergesautobusai.lt.). Laikoma, kad Pirkėjas gavo pranešimą, kai Tiekėjas išsiunčią jį Pirkėjui el. laišku ir turi išsiuntimą patvirtinantį dokumentą, išskyrus, kai Pirkėjas gali įrodyti, kad jis pranešimo negavo. Pirkėjas per 10 (dešimt) darbo dienų nuo tokio pranešimo gavimo dienos įsipareigoja patikrinti Transporto priemonę (-es) Tiekėjo nurodytoje vietoje arba raštu pranešti apie atsisakymą atlikti tokį patikrinimą. Transporto priemonės patikrinimas Tiekėjo nurodytoje vietoje atliekamas siekiant patikrinti, ar parduodama Transporto priemonė atitinka pirkimo sąlygose ir Tiekėjo pasiūlyme nurodytus techninius reikalavimams. Jeigu atliekamas Transporto priemonės patikrinimas prieš pristatymą, turi būti patikrinama Transporto priemonės atitiktis jų specifikacijai, ir tokio išankstinio tikrinimo rezultatai (pastebėti trūkumai) fiksuojami šalių įgaliotų atstovų pasirašomame protokole. Pastebėtus trūkumus Tiekėjas turi pašalinti iki Transporto priemonės pristatymo Pirkėjui.
6.4. Transporto priemonė turi būti pristatyta ir Pirkėjui perduota adresu: Deltuvos g. 33, LT-20126 Ukmergė, Lietuva. Pirkėjas jokių išlaidų dėl Transporto priemonės pristatymo ir perdavimo Pirkėjui patirti negali.
6.5. Tiekėjas privalo užtikrinti tokią pristatomos Transporto priemonės komplektaciją ir techninę specifikaciją, kad Transporto priemonė jos perdavimo Pirkėjui metu atitiktų Tiekėjo pasiūlyme nurodytą techninę specifikaciją bei visus Lietuvos Respublikos standartus ir kitus privalomus standartus bei saugaus eismo ir aplinkosaugos reikalavimus. Tiekėjo pasiūlyme nurodyta Transporto priemonės techninė specifikacija pridedama šios Sutarties 1 priede. Pirkėjui perduodamos Transporto priemonės techninės charakteristikos privalo atitikti privalomus Europos Sąjungos reikalavimus, taikomus Transporto priemonės perdavimo Pirkėjui metu.
6.6. Pristatydamas Transporto priemonę, Tiekėjas privalo pateikti deklaraciją, patvirtinančią, kad Transporto priemonės kokybė ir komplektacija atitinka šioje Sutartyje nustatytus reikalavimus, bei garantuoti, kad Transporto priemonė pristatymo metu neturi jokių paslėptų trūkumų.
6.7. Tiekėjas, įvykdęs visus Sutartimi prisiimtus įsipareigojimus, susijusius su Transporto priemonės pristatymu ir perdavimu, turi kreiptis į Pirkėją dėl Transporto priemonės (-ių) perdavimo.
6.8. Transporto priemonės perdavimo - priėmimo metu, Pirkėjas privalo patikrinti perduodamą Transporto priemonę ir Transporto priemonės priėmimo – perdavimo akte (Sutarties 3 priedas) patvirtinti, kad pristatyta Transporto priemonė atitinka jai keliamus reikalavimus arba nurodyti visus Transporto priemonės ar atskirų jų dalių defektus ar trūkumus, neatitiktis techninėje specifikacijoje nustatytiems techniniams arba kokybės reikalavimams, kuriuos jis nustato. 
6.9. Pirkėjas turi teisę atsisakyti pasirašyti tokios Transporto priemonės perdavimo - priėmimo aktą, kurios Transporto priemonės patikros akte buvo nurodyti Transporto priemonės ar atskirų jų dalių defektai ar trūkumai, neatitiktys techninėje specifikacijoje nustatytiems techniniams arba kokybės reikalavimams ir grąžinti Tiekėjui šalinti nurodytus trūkumus ar neatitikimus Transporto priemonės specifikacijai.
6.10. Transporto priemonės patikros akte nurodytus Transporto priemonės defektus ar trūkumus, ar neatitiktis techninėje specifikacijoje nustatytiems techniniams arba kokybės reikalavimams Tiekėjas turi pašalinti per įmanomai trumpiausią protingą Šalių sutartą terminą ir pakartotinai pateikti Pirkėjui patikrai, bet neilgiau nei iki numatytos galutinės Transporto priemonės pristatymo datos.
6.11. Pristatytos Transporto priemonės patikros metu Transporto priemonės defektų, trūkumų, neatitikčių techninėje specifikacijoje nustatytiems techniniams arba kokybės reikalavimams nenustačius, Pirkėjas ne ilgiau nei per 2 (dvi) darbo dienas pasirašo Transporto priemonės patikros aktą, patvirtindamas, kad pristatyta Transporto priemonė atitinka jai pirkimo sąlygose ir techninėje specifikacijoje keltus reikalavimus.
6.12. Pirkėjui patvirtinus, kad pristatyta Transporto priemonė atitinka jei keltus reikalavimus (pasirašius Transporto priemonės patikros aktą), ir apdraudus ją transporto priemonės valdytojų civilinės atsakomybės privalomuoju draudimu, Tiekėjas per įmanomai trumpiausią laiką savo jėgomis ir lėšomis  užregistruoja Transporto priemonę Lietuvos Respublikos teisės aktų nustatyta tvarka, t. y. pateikia Transporto priemonę Lietuvos Respublikoje techninę apžiūrą atliekančiai įmonei ir Pirkėjo vardu įregistruoja Lietuvos Respublikoje transporto priemonių registravimo paslaugas teikiančioje VĮ „Regitra“. Pirkėjas papildomų išlaidų priimant ir perduodant Transporto priemones patirti negali;
6.13. Įregistravęs Transporto priemonę Pirkėjo vardu, Tiekėjas parengia Transporto priemonės perdavimo - priėmimo aktą (Sutarties 3 priedas) ir teikia Pirkėjui pasirašyti.
6.14. Šalims pasirašius Transporto priemonės perdavimo - priėmimo aktą, Transporto priemonės nuosavybės teisė iškarto pereina Pirkėjui. Iki Transporto priemonės perdavimo - priėmimo akto pasirašymo momento visa atsakomybė dėl Transporto priemonės atsitiktinio praradimo ar sugadinimo tenka Tiekėjui.
7. Šalių atsakomybė
7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Pirkėjas, uždelsęs atsiskaityti Sutartyje nustatytais terminais, Tiekėjui pareikalavus, nuo kitos dienos moka 0,02 (dviejų šimtųjų) proc. pavėluoto mokėjimo sumos dydžio delspinigius už kiekvieną uždelstą dieną. Šalys susitaria, kad šiuo atveju palūkanos nemokamos.
7.3 Tiekėjas, neperdavęs Transporto priemonės Pirkėjui Sutartyje nustatyta tvarka ir terminais, Pirkėjui pareikalavus:
7.3.1. kai Transporto priemonės perdavimas Pirkėjui vėluoja nedaugiau nei 30 kalendorinių dienų, moka 0,02 % (dviejų šimtųjų proc.) eurų baudą už kiekvieną uždelstą Transporto priemonės (kiekvienos atskirai) perdavimo Pirkėjui dieną, kurie Pirkėjo gali būti išskaičiuoti iš Tiekėjui mokėtinų sumų;
7.3.2. kai Transporto priemonės perdavimas Pirkėjui vėluoja 31 – 60 kalendorinių dienų, moka 0,04 % (keturių šimtųjų proc.) eurų baudą už kiekvieną uždelstą Transporto priemonės (kiekvienos atskirai) perdavimo Pirkėjui dieną, kurie Pirkėjo gali būti išskaičiuoti iš Tiekėjui mokėtinų sumų;
7.3.3. kai Transporto priemonės perdavimas Pirkėjui vėluoja 61 – 90 kalendorinių dienų, moka 0,06 % (šešių šimtųjų proc.) eurų baudą už kiekvieną Transporto priemonės (kiekvienos atskirai) perdavimo Pirkėjui dieną, kurie Pirkėjo gali būti išskaičiuoti iš Tiekėjui mokėtinų sumų;
7.3.4. kai Transporto priemonės perdavimas Pirkėjui vėluoja daugiau nei 90 kalendorinių dienų, netenka Sutarties įvykdymo iki Transporto priemonės priėmimo - perdavimo akto pasirašymo užtikrinimo. Tokiu atveju, Tiekėjas privalo pateikti naują Sutarties įvykdymo iki Transporto priemonės priėmimo - perdavimo akto pasirašymo užtikrinimą. Tiekėjui, per Sutartyje nustatytą terminą, nepateikus Sutarties įvykdymo iki Transporto priemonės priėmimo - perdavimo akto pasirašymo naujo užtikrinimo, laikoma, kad tai yra esminis Sutarties pažeidimas. 
7.7. Netesybos (tame tarpe ir delspinigiai, baudos) turi būti sumokamos per 10 darbo dienų nuo sąskaitos pateikimo dienos, tos dienos neskaičiuojant. Netesybų, delspinigių ir baudų sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.
7.8. Šalys susitaria, kad kilus teisminiam ginčui dėl atsiskaitymo už Transporto priemonę Pardavėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
8. Garantijos

8.3. Tiekėjas garantuoja Transporto priemonės kokybę bei paslėptų trūkumų nebuvimą. Transporto priemonės kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamos Transporto priemonės modelį ar aprašymus bei jų kokybę nustatančių dokumentų reikalavimus.
8.4. Pagal šią Sutartį Prekėms Tiekėjas suteikia tokias garantijas:
	    8.4.1. Transporto priemonės pagrindiniams agregatams (varikliui, pavarų dėžei, reduktoriui) – garantinis laikotarpis – .... (..............) mėnesiai .
8.4.2. Garantija nesuteikiama savaime susidėvėjusioms detalėms (pvz., stabdžių trinkelėms, skysčiams, tepalams, lemputėms, diržams, ir pan.);
8.5. Garantijų terminai pradedami skaičiuoti nuo konkrečios Transporto priemonės perdavimo - priėmimo akto pasirašymo dienos ir skaičiuojami iki Sutarties 8.4 punkte nurodytų terminų pabaigos.
8.6. Jei po Transporto priemonės perdavimo Pirkėjui dienos per Transporto priemonės garantinį laikotarpį išryškėja paslėptų Transporto priemonės trūkumų, kurie atsirado ne dėl to, kad Pirkėjas pažeidė Prekių naudojimo ir (ar) daiktų saugojimo taisykles, Pirkėjas per 20 (dvidešimt ) darbo dienų turi pranešti apie tokius neatitikimus Tiekėjui, nurodydamas protingą terminą, per kurį Tiekėjas turi pašalinti defektą ar gedimą. Gavęs pranešimą Tiekėjas per pranešime nurodytą terminą privalo pašalinti trūkumus ar gedimą. Jeigu per pranešime nurodytą terminą Tiekėjas nepašalina trūkumų ar gedimo, Tiekėjas privalo pakeisti Transporto priemonę tinkamos kokybės Transporto priemone arba atlyginti Pirkėjo turėtas išlaidas dėl trūkumų šalinimo.
8.7. Gedimo atveju, kai su Tiekėju negalima susisiekti arba kai susisiekti pavyksta, bet Tiekėjas negali imtis skubių priemonių gedimui pašalinti, Pirkėjas gali savarankiškai atlikti darbus Tiekėjo sąskaita, neprarasdamas teisės į Sutartyje numatytus garantinius įsipareigojimus, ir privalo apie tai nedelsiant informuoti Tiekėją. Jei tokios Pirkėjo išlaidos nekompensuojamos, Pirkėjas turi teisę pasinaudoti Sutarties įvykdymo užtikrinimu.
8.8. Jeigu Pirkėjas negali naudotis Transporto priemone dėl nuo Tiekėjo priklausančių kliūčių, tai garantijos terminas neskaičiuojamas tol, kol Tiekėjas tas kliūtis pašalina.
8.9. Garantijos terminas pratęsiamas tokiam laikui, kurį Pirkėjas negalėjo naudoti Transporto priemonės dėl nuo Pirkėjo nepriklausančių priežasčių, ir Pirkėjas pranešė raštu apie trūkumus Tiekėjui ir pateikė atitinkamą Transporto priemonę Tiekėjui ar jo įgalioto atstovo servisui trūkumų šalinimui. Terminas stabdomas nuo tos dienos, kai Pirkėjas pateikia atitinkamą Transporto priemonę trūkumų šalinimui Tiekėjui ar jo įgaliotam servisui, ir pratęsiamas nuo tos dienos, kai Tiekėjas, pašalinęs trūkumus, gražina Transporto priemonę Pirkėjui.
8.10. Garantiniu laikotarpiu pakeistoms Transporto priemonės dalims suteikiama nauja garantija nuo pakeitimo datos iki Transporto priemonės garantinio laikotarpio pabaigos, bet ne trumpiau nei 6 (šeši) mėnesiai.
9. Kiti Tiekėjo įsipareigojimai
9.1. Tiekėjas, pristatęs ir Pirkėjui perdavęs Transporto priemonę, įsipareigoja perduoti Pirkėjui visą medžiagą - instrukciją, skirtą vairuotojams apie Transporto priemonės sandaros ir eksploatavimo ypatumus.
9.2. Kol dokumentai ir kita įranga, pagal Sutartį privaloma perduoti Pirkėjui, neperduoti, laikoma, kad perduota ne visa Transporto priemonė.
12. Sutarties galiojimas 
12.1. Sutartis, ją Šalims pasirašius, įsigalioja kai Tiekėjas Sutartyje nurodytais terminais ir sąlygomis užtikrina sutarties įvykdymą:
12.1.1. tą dieną, kurią Tiekėjas pateikia Pirkėjui Sutarties sąlygose nurodytus reikalavimus atitinkančią galiojančią sutarties įvykdymo garantiją - sutarties vykdymo užtikrinimą iki Transporto priemonės priėmimo - perdavimo akto pasirašymo) (dokumentų originalus) arba sumoka piniginį užstatą, arba
12.1.2. sutarties įvykdymo garantijoje nurodytą jos įsigaliojimo dieną, jei Tiekėjo Pirkėjui pateikta sutarties įvykdymo garantija įsigalios vėliau, nei jų pateikimo Pirkėjui diena, bet ne vėliau nei 10 (dešimt) kalendorinių dienų nuo Sutarties pasirašymo dienos, šios dienos neskaičiuojant.
12.2. Jei Tiekėjas per Sutartyje nurodytus terminus Sutarties įvykdymo užtikrinimų nepateikia, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Pirkimų įstatymą tai yra laikoma atsisakymu sudaryti Sutartį.
12.3. Sutartis baigiasi, kai:
12.3.1. Transporto priemonės pristatymas ir perdavimas – Tiekėjas Sutartyje numatytais terminais ir sąlygomis pristato, Pirkėjas Sutartyje nustatytais terminais apžiūri Tiekėjo pristatytą Transporto priemonę ir įvertina jos atitiktį techninės specifikacijos reikalavimams, atlieka kitus Sutartyje numatytus veiksmus, Tiekėjas perduoda Pirkėjui, o Pirkėjas priima Tiekėjo perduodamą Transporto priemonę, ir Šalys pasirašo Transporto priemonės perdavimo-priėmimo aktą, ir Transporto priemonė tampa Pirkėjo nuosavybe, o Pirkėjas Sutartyje numatytais terminais ir sąlygomis pagal Tiekėjo pateiktas sąskaitas atsiskaito su Tiekėju už perduotą Transporto priemonę;
12.3.4. kai Šalys sutaria Sutartį nutraukti arba Sutartis nutraukiama įstatymu ar Sutartyje nustatytais atvejais.
12.4. Pasibaigus Sutarčiai lieka galioti Sutarties nuostatos, susijusios su Transporto priemonės garantijomis, atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti pasibaigus Sutarčiai arba turi išlikti galioti, kad būtų visiškai įvykdyta Sutartis.
13. Sutarties pažeidimas
13.1. Vienai Šaliai pažeidus Sutartį, kita Šalis turi teisę rinktis vieną ar kelis iš šių savo teisių gynimo būdų:
13.1.1. reikalauti kitos Šalies vykdyti sutartinius įsipareigojimus;
13.1.2. reikalauti atlyginti tiesioginius nuostolius
13.1.3. pasinaudoti prievolių įvykdymo užtikrinimais; 
13.1.4. reikalauti sumokėti Sutartyje nustatytas baudas ir nustatytus delspinigius.
14. Esminiai sutarties pažeidimai
14.1. Tiekėjo padarytas Sutarties pažeidimas laikomas esminiu, jeigu:
14.1.1. Tiekėjas vėluoja perduoti Transporto priemonę ilgiau nei 90 kalendorinių dienų;
14.1.2. Tiekėjo perduodamos Transporto priemonės kokybė ir techniniai duomenys neatitinka Europos Bendrijos tipo, patvirtinto pagal 2018 m. lapkričio 14 d. Europos Parlamento ir Tarybos direktyvą (ES) 2018/858, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus  ir (ar) Tiekėjas kartu su pristatoma Transporto priemone Pirkėjui nepateikia transporto priemonės atitikties ir EB tipo patvirtinimo liudijimo, reglamento Nr. 2018/858/EB IV priede arba atskiros direktyvos ar reglamento atitinkamame priede nustatyto liudijimo kopijos, arba nacionalinio tipo patvirtinimo sertifikato (atitikties liudijimo), arba kitus Europos standartų sertifikatus bei Europos standartą perimančio Lietuvos standarto, arba Europos ar kitų lygiaverčių standartų sertifikatus;
14.1.3. Tiekėjo pristatoma Transporto priemonė neatitinka Pirkimo sąlygų reikalavimų ir Tiekėjas per Sutartyje nurodytą terminą arba Šalių sutartą terminą, jei terminas Sutartyje nenurodytas, nepašalina nustatytų trūkumų;
14.1.4. Tiekėjo pristatoma Transporto priemonė yra nekokybiška, turi išvaizdos, medžiagų ar darbo defektų, arba defektų, atsiradusių dėl kokių nors Tiekėjo veiksmų ar jų nebuvimo, taip pat galinčių atsirasti normaliai naudojant Transporto priemonę galutinėje jos paskirties vietoje esančiomis klimatinėmis ir kitomis sąlygomis, ir Tiekėjas per Šalių sutartą terminą nepašalina nustatytų Transporto priemonės defektų;
14.1.10. Pirkėjui Sutartyje numatytomis sąlygomis pasinaudojus bet kuriuo Prievolių įvykdymo užtikrinimu, Tiekėjas per 10 (dešimt) darbo dienų nuo Sutartyje nustatytų terminų pabaigos nepateikia Pirkėjui naujo tokios pačios sumos Sutarties įvykdymo užtikrinimo.
14.2. Pirkėjo padarytas Sutarties pažeidimas laikomas esminiu, jeigu Pirkėjas daugiau kaip 60 (trisdešimt) kalendorinių dienų pažeidė Sutartyje numatytą apmokėjimo terminą, kai Tiekėjas tinkamai įvykdė savo pareigas.
14.3. Esminis Sutarties pažeidimas taip pat yra bet kurios Sutartyje numatytos Šalies prievolės per papildomai nustatytą ir (ar) Šalių sutartą terminą neįvykdymas.
15. Sutarties vykdymo sustabdymas
15.1. Esant svarbioms aplinkybėms, Pirkėjas turi teisę reikalauti atidėti Transporto priemonės pristatymą ir perdavimą sutartu laiku.
15.1. Tiekėjas saugo Transporto priemonę visą jos pristatymo ir (ar) perdavimo atidėjimo laikotarpį. Jeigu Transporto priemonė pristatyta į pristatymo vietą, tačiau atidėtas jos perdavimas, Pirkėjas privalo imtis visų priemonių Transporto priemonei apsaugoti.
15.3. Pirkėjas padengia papildomas išlaidas, patirtas dėl saugojimo priemonių taikymo. Tiekėjui jokios papildomos išlaidos neatlyginamos, jei Sutarties vykdymo sustabdymas yra būtinas: dėl Tiekėjo kokių nors prievolių nevykdymo, dėl neįprastų oro sąlygų Transporto priemonės pristatymo vietoje, dėl saugumo ar tinkamo Sutarties ar bet kokios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.
15.4. Jeigu Transporto priemonės pristatymas atidedamas ilgiau nei 90 (devyniasdešimt) dienų, Tiekėjas turi teisę raštu pareikalauti Pirkėjo per 30 (trisdešimt) dienų leisti atnaujinti Transporto priemonės pristatymą arba nutraukti Sutartį.
15.5. Kai dėl esminių klaidų ar pažeidimų Sutartis tampa negaliojančia, Pirkėjas stabdo Sutarties vykdymą. Jei minėtos klaidos ar pažeidimai vyksta dėl Tiekėjo kaltės, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimų mokėti Tiekėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu.
15.6. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
15.7.	Nutraukiant ar pristabdant sutartį dėl Pirkėjo kaltės, Pirkėjas turi atlyginti visus Tiekėjo patirtus nuostolius, susijusius su sutarties pristabdymu ar nutraukimu.
16. Sutarties nutraukimas
16.1. Sutartis gali būti nutraukta raštišku Šalių susitarimu ir kitais Lietuvos Respublikos teisės aktuose nustatytais atvejais.
16.2. Šalis turi teisę vienašališkai nutraukti Sutartį, jeigu kita Šalis ją iš esmės pažeidė. Apie Sutarties nutraukimą turi būti pranešta raštu ne vėliau kaip prieš 30 (trisdešimt) kalendorinių dienų.
16.3. Pirkėjas, įspėjęs Tiekėją prieš 30 (trisdešimt) kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai:
16.3.1. Tiekėjas nesilaiko sutartinių įsipareigojimų ir dėl to padaro esminius Sutarties pažeidimus;
16.3.2. kai Tiekėjas yra likviduojamas, su kreditoriais sudaro taikos sutartį, sustabdo ar apriboja ūkinę veiklą, arba jo padėtis pagal šalies, kurioje jis registruotas, įstatymus tampa tokia pati ar panaši; kai Tiekėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;
16.3.3. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui;
16.4. Pirkėjas turi teisę, netaikydamas 16.3 punkte numatyto 30 (trisdešimt) kalendorinių dienų įspėjimo termino, nutraukti Sutartį tuo atveju, kai:
16.4.1. Sutarties įvykdymo užtikrinimą išdavęs ūkio subjektas negali įvykdyti savo įsipareigojimų, o Tiekėjas, Pirkėjui raštu pareikalavus, nepateikia naujo Prievolės įvykdymo užtikrinimo tomis pačiomis  sąlygomis, kaip ir ankstesnysis;
16.4.2. Tiekėjo iniciatyva Sutartis buvo pakeista pažeidžiant Pirkimų įstatymo 97 straipsnio reikalavimus.
16.5. Pirkėjas, įspėjęs Tiekėją prieš 30 (trisdešimt) dienų, turi teisę vienašališkai nutraukti Sutartį atsiradus svarbioms, nuo jo nepriklausančioms priežastims. Tokiu atveju Pirkėjas turi sumokėti Tiekėjui už pastarojo jau įvykdytus sutartinius įsipareigojimus bei atlyginti Tiekėjo faktiškai patirtas ir pagrįstas Sutarties vykdymo išlaidas. 
16.6. Tiekėjas, prieš 30 (trisdešimt) kalendorinių dienų įspėjęs Pirkėją, turi teisę nutraukti Sutartį, jei Pirkėjas nevykdo savo Sutartinių įsipareigojimų ir tai yra esminiai Sutarties pažeidimai.
16.7. Jei Sutartis nutraukiama Pirkėjo iniciatyva dėl Tiekėjo kaltės, per 15 (penkiolika) darbo dienų nuo Sutarties nutraukimo Pirkėjas parengia ataskaitą apie Sutarties nutraukimo dieną buvusią Tiekėjo skolą Pirkėjui, o ši skola ir Pirkėjo patirti tiesioginiai nuostoliai išskaičiuojami iš Sutarties įvykdymo užtikrinimo.
16.8. Sutartį nutraukus dėl Tiekėjo kaltės, Tiekėjas neturi teisės į jokių patirtų nuostolių ar žalos kompensaciją.
16.9. Jeigu kuri nors Sutarties nuostata bus pripažinta negaliojančia teismine tvarka, ji bus netaikoma ir bus laikoma neįtraukta į Sutartį, tačiau tai neturės jokios įtakos bei nepakenks kitų Sutarties nuostatų galiojimui, teisėtumui ar privalomumui.
17. Tiekėjo teisė pasitelkti trečiuosius asmenis (subtiekimas)
17.1. Sutarčiai vykdyti pasitelkiami šie subtiekėjai: [surašyti pasiūlyme nurodytus subtiekėjus, jeigu tokių nėra parašyti žodį „nėra“].
17.2. Ne vėliau negu Sutartis pradedama vykdyti ir vėliau Sutarties galiojimo metu, Tiekėjas privalo Pirkėjui pranešti tuo metu žinomų ar ketinamų ateityje pasitelkti subtiekėjų pavadinimus, kontaktinius duomenis ir jų atstovus.
17.3. Tais atvejais, kai Tiekėjas nesiremia subtiekėjo pajėgumais, Pirkėjas turi teisę patikrinti, ar nėra Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis Lietuvos Respublikos Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per nustatytą terminą pakeisti minėtą subtiekėją reikalavimus atitinkančiu subtiekėju.
17.4. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Tiekėjas pasiūlyme buvo numatęs perduoti subtiekėjams ir tik gavus Pirkėjo sutikimą. Sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei buvo reikalaujama).
17.5. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:
17.5.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;
17.5.2. subtiekėjas Tiekėjui atsisako atlikti jam Sutartyje numatytą įsipareigojimų dalį.
17.6. Sutarties 17.4 ir 17.5 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus, tik Tiekėjui gavus Pirkėjo sutikimą.
17.7. Sutarties 17.4 ir 17.5 punktuose nurodytais atvejais naujas subtiekėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei buvo reikalaujama).
17.8. Atsižvelgiant į sutarties pobūdį, galimas Pirkėjo tiesioginis atsiskaitymas su subtiekėjais, šiomis sąlygomis:
17.8.1. Pirkėjas ne vėliau nei per 3 darbo dienas nuo informacijos apie tuo metu Tiekėjui žinomų subtiekėjų pavadinimus, kontaktinius duomenis ir jų atstovus gavimo, raštu informuoja subtiekėjus apie tiesioginio atsiskaitymo galimybę;
17.8.2. subtiekėjas, norėdamas pasinaudoti tiesioginio atsiskaitymo galimybe, turi pateikti raštišką prašymą Pirkėjui;
17.8.3. tuo atveju, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;
17.8.4. PVM sąskaitų faktūrų teikimas, atsiskaitymas su subtiekėju bei kiti veiksmai atliekami vadovaujantis šioje Sutartyje nurodyta tvarka;
17.8.5. Tiekėjas turi teisę prieštarauti nepagrįstiems mokėjimams.
18. Nenugalimos jėgos aplinkybės (force majeure)
18.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
18.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
18.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
19. Sutarties pakeitimai
19.1. Sutarties sąlygos Sutarties galiojimo laikotarpiu gali būti keičiamos, tik Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka. 
19.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas šalių sutarimu, kuris tampa neatskiriama Sutarties dalimi. 
20. Šalių pareiškimai ir garantijos
20.1. Kiekviena iš Šalių pareiškia ir garantuoja kitai Šaliai, kad:
20.1.1. Šalis yra tinkamai įsteigta ir teisėtai veikia pagal Lietuvos Respublikos ir ________ įstatymus;
20.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Transporto priemonei parduoti, jas aptarnauti bei remontuoti;
20.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
20.1.4. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

21. Ginčų nagrinėjimo tvarka
21.1. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.
21.2. Jeigu Šalims nepavyksta išspręsti ginčo dvišalių derybų būdu per trisdešimt (30) dienų nuo derybų pradžios, ginčas spendžiamas Lietuvos Respublikos teismuose pagal Pirkėjo buveinės vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
21.3. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip. 
22. Kitos nuostatos
22.1. Sutartis negali pakeisti Tiekėjo pasiūlyme ir Pirkimo dokumentuose numatytų pirkimo sąlygų ir kainos. Pirkimo dokumentai ir Tiekėjo pasiūlymas, kiek jis iš esmės neprieštarauja Pirkimo dokumentams, yra sudėtinės šios Sutarties dalys. Esant esminių prieštaravimų tarp šios Sutarties ir pirkimo dokumentų bei Tiekėjo pasiūlymo, remiamasi pirkimo dokumentais ir Tiekėjo pasiūlymu.
22.2. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
22.3. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. 
22.4. Konfidencialia informacija laikoma tik tokia informacija, kurios atskleidimas prieštarautų teisės aktams.
22.5. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
22.6. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
22.7. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.
22.8. Šalių paskiriami asmenys, atsakingi už Sutarties vykdymą:
	
	Pirkėjas
	Tiekėjas

	Vardas, pavardė
	
	

	Pareigos
	
	

	Adresas
	
	

	Telefono Nr.
	
	

	El. pašto adresas
	
	


22.9. Už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas atsakinga Viešųjų Pirkimų komisija.
22.10. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
22.11. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
22.12. Sutarties sąlygų priedai:
22.12.1. 1 priedas „Techninė transporto priemonė specifikacija“;
22.12.2. 2 priedas „Subtiekėjams perduodamų sutarties įsipareigojimų sąrašas“ (pridedama, jei yra subtiekėjų);
22.12.4. 3 priedas „Transporto priemonės priėmimo - perdavimo aktas“;

	Pirkėjas:
	
	Tiekėjas:

	
	
	





Pirkimo – pardavimo sutarties Nr. ...
Priedas Nr. 1

(Tiekėjo pavadinimas)
(Adresas, telefono numeris, fakso numeris)

Techninė Transporto priemonės specifikacija

(data)
(vietovė)





Pirkimo–pardavimo sutarties Nr. ...
Priedas Nr. 2

(Tiekėjo pavadinimas)
(Adresas, telefono numeris, fakso numeris)


Subtiekėjams perduodamų Sutarties įsipareigojimų sąrašas

(data)
(vietovė)


	Eil. Nr.
	Subtiekėjo pavadinimas ir adresas
	Subtiekėjui (-jams) perduodamų sutarties įsipareigojimų aprašymas ir įsipareigojimų dalis (procentais), kuriai ketinama pasitelkti subtiekėją

	
	
	

	
	
	

	
	
	




_____________
(Parašas)
(Nurodyti vardą, pavardę, pareigas)


		A.V.


 
Pirkimo – pardavimo sutarties Nr. ...
Priedas Nr. 3

Transporto priemonės priėmimo – perdavimo aktas Nr. ...
Prie pirkimo pardavimo sutarties Nr. ..........................

(data)
(vietovė)

Vykdydamas pirkimo pardavimo sutartį Nr., .........   „Pardavėjas“ perduoda, o UAB „Ukmergės autobusų parkas“ priima autobusą :
	Gamintojas, modelis, pavadiniams
	

	Pagaminimo metai
	

	Identifikavimo Nr.
	


	Autobusas atitinka/neatitinka atviro konkurso (pirkimo skelbimas paskelbtas 2024 m. …………. ….. d., pirkimo Nr. ………..), pirkimo sąlygų Techninės specifikacijos reikalavimus (-ų) ir sutarties sąlygas (-ų).
Pirkėjas, pasirašydamas šį aktą patvirtina, kad autobusą apžiūrėjo, pretenzijų dėl būklės ir komplektacijos neturi/turi.
Trūkumai (jei jie yra): _____________________________________________________________
_______________________________________________________________________________
_______________________________________________________________________________
_______________________________________________________________________________ .
Priėmimo - perdavimo aktas pasirašomas dviem vienodą teisinę galią turinčiais egzemplioriais, kiekvienai šaliai po vieną.

PATVIRTINTA:

Pirkėjas								Pardavėjas
UAB „Ukmergės autobusų parkas“

_____________							_____________
(Parašas)									(Parašas)
(Nurodyti vardą, pavardę, pareigas)				(Nurodyti vardą, pavardę, pareigas)

